DA Den Europæiske Unions Tidende C 18/38

Meddelelse fra den ungarske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(EØS-relevant tekst)

2010/C 18/13

I. Den ungarske styrelse for minedrift og geologi (MBFH) igangsætter et udbud i medfør af artikel 26/A(6)-(7) i lov nr. XLVIII af 1993 om udvinding og artikel 12/B(2) i lovdekret 203/1998. (XII. 19.) om lovens gennemførelse for de tilbagekaldte udvindingsrettigheder, der er anført i afsnit II.

Ved opnåelse af udvindingsretttigheder (dvs. ikrafttræden af den beslutning, som udpeger den nye rettighedshaver) bemyndiges den vindende tilbudsgiver til at gennemføre sine aktiviteter i overensstemmelse med de lovbestemmelser, der gælder for sektoren.

I henhold til den gældende lovgivning skal den part, som får tildelt udvindingsrettighederne, have godkendt sin tekniske driftsplan hos departementet for minedrift, inden aktiviteterne påbegyndes. Der må ikke gennemføres nogen aktiviteter, uden at der foreligger en godkendt teknisk driftsplan.

Kun personer, som har købt en kopi af udbudsmaterialet (»dokumenterne«) af MBFH, kan deltage i udbuddet. Dokumenterne fremsendes, når der foreligger bevis for betalingen. Dokumenterne kan købes for 25 000 HUF, der indbetales på MBFH’s konto nr. 10032000-01417179-00000000 (IBAN: HU56 1003 2000 0141 7179 0000 0000; SWIFT: MANEHUHB), der indehaves af Ungarns finansministerium. Betaling kan ske med check eller ved bankoverførsel. I meddelelsesrubrikken på kvitteringen anføres »invitation to tender for mining rights«.

Dokumenterne kan afhentes (kun personligt) på hverdage mellem 09.00 og 12.00 hos MBFH på følgende adresse: kontor 203, sekretariatet på anden sal, Columbus u. 17–23, 1145 Budapest, UNGARN. Oplysninger om betingelserne for at få udleveret dokumenterne kan fås ved henvendelse på tlf. nr. +36 13012921.

MBFH hæfter ikke for nogen forpligtelser eller krav i forbindelse med udvindingsrettighederne, medmindre det er fastsat i afsnit II eller dokumenterne.

Dette udbud offentliggøres i Den Europæiske Unions Tidende og tilsynsmyndighedens websted og officielle tidende (i de officielle meddelelser, som vedlægges Magyar Közlöny [det ungarske statstidende]). Fristen for afgivelse af bud regnes fra datoen for offentliggørelse i Den Europæiske Unions Tidende. Dokumenterne kan afhentes fra denne dato.

Ansøgninger om udvindingsrettighederne til kulstofbrinteressourcer sendes pr. post til MBFH’s formandssekretariat (Columbus u. 17–23., 1145 Budapest, UNGARN) i tre eksemplarer inden 90 dage efter offentliggørelse af dette udbud i Den Europæiske Unions Tidende.

MBFH's postadresse:PO Box 95, 1590 Budapest, HUNGARY.

MBFH behandler ikke ansøgninger, der er sendt efter fristen for afgivelse af tilbud.

Alle ansøgninger evalueres af MBFH samtidig inden 22 hverdage efter udløb af fristen for indgivelse af tilbud.

Tilsynsmyndigheden offentliggør en beslutning, hvori den vindende tilbudsgiver og nye indehaver af udvindingsrettighederne i udvindingsområdet bekendtgøres. Oplysninger om den vindende tilbudsgiver offentliggøres på MBFH’s websted (http://www.mbfh.hu).

Vigtigste evalueringskriterier:

— prisen, som tilbydes staten for udvindingsrettighederne

— tilbudsgiverens finansielle egnethed, som dokumenteres med støttedokumenter.

Efter evalueringen af tilbuddene meddeler tilsynsmyndigheden tilbudsgiverne dato og sted for offentliggørelse af resultatet. Den vindende tilbudsgiver har en frist på otte dage efter offentliggørelsen af resultatet til at indbetale det tilbudte beløb for udvindingsrettighederne på ovennævnte konto. I meddelelsesrubrikken på kvitteringen anføres »navnet på udvindingsområdet — prisen for udvindingsrettighederne«. Fremsendelse af kvitteringen tjener som bevis for betalingen. Hvis den vindende tilbudsgiver ikke betaler prisen for udvindingsrettighederne inden otte dage efter offentliggørelsen af resultaterne, anses tilbuddet for afvist, og de andre afgivne tilbud for udvindingsrettighederne skal evalueres inden for fem dage.

II. De udbudte udvindingsrettigheder

Udvindingsrettigheder til området »IMREHEGY I. – szénhidrogén«

a) udvindingsområdets geografiske placering: Bács-Kiskun-regionen, Kiskőrös amt, i udkanten af Imrehegy kommune, i alt 60 ha

b) oplysninger om de mineralske ressourcer i udvindingsområdet, jf. det nationale register for mineralressourcer: ba) navn: mineralsk olie bb) mængde: geologisk beholdning: 106 175 m3, til udvinding: 10 617 m3 bc) kvalitet: 0,923 t/m3

c) mindste bud for udvindingsrettighederne: 1 000 000 HUF

d) forpligtelser vedrørende landskabspleje bæres ikke af den nye rettighedsindehaver.

(1) EFT L 164 af 30.6.1994, s. 3.